Nigel Levine

Nigel Levine (født 30. april 1989) er en trinidadisk‌født britisk sprinter, som spesialiserer seg på 400 meter. 

 Karriere som junior 
Levine kom på 2.-plass i U17-klassen ved det britiske AAA-mesterskapet innendørs i 2005. Han deltok ved junior-EM i friidrett 2007. Her fikk han 4.-plass både på 400 meter med tiden 46,58, og gull på 4 x 400 meter stafett, sammen Robert Davis, Louis Persent og Jordan McGrath.European Athletics – Hengelo NED 19 – 22 July, besøkt 12. april 2011 Han vant også gull på 400 meter i U20-klassen ved det åpne engelske mesterskapet i friidrett (England Athletics U20 Open Championships) dette året.

Året etter deltok han i junior-VM 2008 i Bydgoszcz i Polen. Her fikk det britiske laget sølv på 4 x 400 meter, på tiden 3.05,82. De andre på laget denne gangen var de samme som året før; Louis Persent, Robert Davis og Jordan McGrath. Han deltok også på 400 meter, men ble slått ut i semifinalen. Han løp på 47,14, og kom på tredjeplass i sitt heat. Han var bare 1/100 sekund fra å bli kvalifisert til finalen på tid - Jordan McGrath gikk til finalen med tiden 47,13.IAAF - 400 Metres - M Semi-Final , besøkt 12. april 2011. Ved det åpne engelske mesterskapet i friidrett (England Athletics U20 Open Championships) dette året kom han på 3.-plass. 

Ved U23-EM 2009 i Kaunas fikk han sølv på 400 meter, bak franske Yannick Fonsat, med tiden 45,67. Det britiske stafettlaget greide bare sjetteplass. De andre på stafettlaget var Luke Lennon-Ford, Kris Robertson og Jamie Bowie.European Athletics – Kaunas LTU 16 – 19 July På nasjonalt nivå kom han på 1.-plass i det engelske U23-mesterskapet. 

 Karriere som senior 
Hans første store mesterskap som senior var EM i friidrett innendørs 2009 i Torino. Det britiske laget, som bestod av Richard Buck, Nick Leavey, Nigel Levine og Philip Taylor, løp på 3.07,04, og fikk sølv bak Italia.European Athletics – Torino ITA 6 – 8 March Indoor, besøkt 13. april 2011. Storbritannia og Polen fikk samme tid, men Polen ble tildelt tredjeplassen.Singapoer Athletics – Italy wins men's 4x400m relay at European Indoors 2009 (med video), besøkt 13. april 2011.

I 2010 kom han på 2.-plass ved det britiske mesterskapet innendørs, som også var uttakningskonkurranse for årets innendørs-VM (Aviva World Indoor Trials & UK Championships). I mars vant Levine en bronsemedalje med det britiske stafettlaget på 4x400 meter ved innendørs-VM i Doha. De andre på det britiske laget var Conrad Williams, Christopher Clarke og Richard Buck.IAAF - 4x400 Metres Relay - M Final , besøkt 13. april 2011. I juni vant han B-finalen på 400 meter ved European Trials & UK Championships i Birmingham.UK Athletics - 400 METRES - Men - B Final, besøkt 14. mai 2013. Han kom også på 5.-plass på 200 meter i uttakningskonkurransen til U23-VM; Aviva England U23 World Trials Championships. 

I 2011 deltok han i to øvelser ved innendørs-EM i Paris. Individuelt ble han slått ut i semifinalen på 400 meter, og i stafett vant det britiske laget sølv på 4 x 400 meter. De andre på det britiske laget denne gangen var Nick Leavey, Richard Strachan og Richard Buck. Ved AAA-mesterskapet i friidrett vant han 400 meter i U23-klassen. Han vant også 400 meter ved det britiske mesterskapet innendørs (Aviva European Indoor Trials & UK Championships) i 2011, og han vant U23-klassen i AAA-mesterskapet dette året.  

Ved VM i friidrett innendørs 2012 fikk han sølv på 4 x 400 meter stafett, sammen Conrad Williams, Michael Bingham og Richard Buck. Han deltok også på 400 meter individuelt, men ble slått ut i semifinalen. Senere på året deltok han også ved EM i friidrett 2012 i Helsingfors, der han fikk sølv på 4 x 400 meter stafett. Han fikk bronse på 400 meter ved det britiske OL-uttaket (Aviva Olympic Trials & UK Championships), og ble med til sommer-OL 2012 i London. Der deltok han både på 400 meter individuelt og på 4 x 400 meter stafett. På 400 meter individuelt ble han slått ut i semifinalen, med tiden 45,64, der han kom på sjetteplass i sitt semifinaleheat. På 4 x 400 meter stafett deltok han i kvalifiseringsheatet, men ikke i selve finalen, der Storbritannia kom på 4.-plass, 0,13 sekunder bak Trinidad og Tobago, som tok bronsen. 

Han fikk to medaljer ved EM i friidrett innendørs 2013. Individuelt løp han inn til 2.-plass på 400 meter, med tiden 46,21, kun slått av tsjekkiske Pavel Maslák. I tillegg fikk Storbritannia gull på 4 x 400 meter stafett. 

 Referanser 

 Eksterne lenker 

  Profil på European Athletics
  Profil på The Power of 10
  Profil hos Diamond League

Kategori:Britiske sprintere
Kategori:Europamestere i friidrett for Storbritannia
Kategori:Britiske mestere i friidrett
Kategori:Deltakere for Storbritannia under Sommer-OL 2012
Kategori:Friidrettsutøvere under Sommer-OL 2012
Kategori:Deltakere for Storbritannia under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Storbritannia under VM i friidrett innendørs 2014
Kategori:Deltakere for Storbritannia under VM i friidrett innendørs 2010
Kategori:Deltakere for Storbritannia under Stafett-VM i friidrett 2014
Kategori:Deltakere for Storbritannia under EM i friidrett innendørs 2009
Kategori:Deltakere for Storbritannia under EM i friidrett innendørs 2011
Kategori:Deltakere for Storbritannia under EM i friidrett innendørs 2013